তিনি বলেন, ‘আরেকটি বিষয় আমি দেশবাসীকে বলব সেটা হল, কোন একটি এক্সিডেন্ট হলে ড্রাইভার নিজের জীবন বাঁচাতে দ্রুত চলে যাওয়ার চেষ্টা করে। ফলে যার বাঁচার সম্ভাবনা সে আর বাঁচে না। ড্রাইভার পালিয়ে যাওয়ার চেষ্টা করে কারণ, যে ধাক্কা খেয়ে পড়ে গেল তাকে সাহায্য করার চেয়েও জনতা বেশি আগ্রহী হয়ে যায় ড্রাইভারকে টেনে নামিয়ে কীভাবে মারধর করা যায় এবং মারতে মারতে এমনও হয় যে, মেরেই ফেলে। আইন কারো হাতে তুলে নেওয়া উচিত নয়। ধরে পুলিশে দেবে কিন্তু কেউ মারধর করতে পারবে না। এই মারধর যদি বন্ধ হয় তাহলে অনেক এক্সিডেন্টে মানুষের বেঁচে যাওয়ার সম্ভাবনা থাকে। এটি হল বাস্তবতা। আর দ্বিতীয় কথা হচ্ছে রাস্তা পারাপারের সময় সকলেরই ট্রাফিক আইন মেনে চলা উচিত।’